Case ID: 1201019
Sentence 0: Təqsirləndirilən şəxs2 xx.xx.2019-cu il tarixdə saat 22 radələrində tanışı Təqsirləndirilən şəxs1 ilə bir qrup şəxs halında Abşeron rayonu Atyalı qəsəbəsində yerləşən kafenin həyətində kafedə olan çoxsaylı müştərilərin gözləri önündə özünün müstəsna şəxsiyyət olduğunu, başqalarından əsaslı surətdə fərqləndiyini təsdiq etdirmək üçün özünü ictimai qaydaya qarşı və cəmiyətin fövqündə qoymaqla insanların ictimai və şəxsi mənafelərinə əhəmiyyətli ziyan vuran, cəmiyyətdə insanlar arasında bərqərar olmuş birgəyaşayış və ədəb qaydalarının qərəzli surətdə pozulmasında ifadə olunan ictimai qaydanı kobud surətdə pozan, cəmiyyətə açıqca hörmətsizlik ifadə edən, şəxs üzərində zor tətbiq olunması ilə müşayiət edilən qərəzli hərəkətlər edərək, kafedə söyüşlü ifadələr işlətdiklərinə dair iradlarını bildirməsi üçün həmin kafeyə gəlmiş Zərərçəkmiş şəxs1 və Zərərçəkmiş şəxs2 ünvanlarına nəlayiq ifadələr işlədərək heç bir əsaslı səbəb olmadan Təqsirləndirilən şəxs1lə birlikdə Zərərçəkmiş şəxs1 bədəninin müxtəlif nahiyələrinə zərbələr vuraraq ona sol qaş nahiyəsinin əzilmiş-cırılmış yarası, sol alt-üst göz qapaqlarının şişkinlik halında qançırı, sol gözün ağlı qişasına qansızma, burunüstü, sol əl nahiyəsinin qançırları, sağ said, sol dirsək, sol əl nahiyələrinin sıyrıqları ilə nəticələnən sağlamlığın qısa müddətə pozulmasına səbəb olan sağlamlığına yüngül zərər vurmuş və bundan sonra öz qərəzli xuliqanlıq hərəkətlərini davam etdirib Təqsirləndirilən şəxs1lə birlikdə Zərərçəkmiş şəxs2 bədəninin müxtəlif nahiyələrinə zərbələr vuraraq ona sağ kürəküstü, döş qəfəsi, sağ said və sağ diz oynağı nahiyələrinin sıyrıqları, sağ gözaltı nahiyənin qançırı ilə müşayiət olunan sağlamlığına zərər vurmayan xəsarətlər yetirmiş, onun bu qərəzli xuliqanlıq hərəktləri 10-15 dəqiqə ərzində davam etməklə həmin müddətdə kafenin normal iş fəaliyyəti və orada olan şəxslərin rahatlığı və dincliyi pozulmuşdur.